b'\n_START_ARTICLE_\nSajah\n_START_PARAGRAPH_\nSajah bint Al-Harith ibn Suayd (arab. \xd8\xb3\xd8\xac\xd8\xa7\xd8\xad \xd8\xa8\xd9\x86\xd8\xaa \xd8\xa7\xd9\x84\xd8\xad\xd8\xa7\xd8\xb1\xd8\xab \xd8\xa8\xd9\x86 \xd8\xb3\xd9\x88\xd9\x8a\xd8\xaf\xe2\x80\x8e) oli arabialainen profeetta. H\xc3\xa4n kuului Arabian niemimaalla el\xc3\xa4neeseen Bani Tamim -heimoon ja \xc3\xa4itins\xc3\xa4 puolelta irakilaiseen kristittyyn Banu Taghlib -heimoon. Sajah oli profeetta Muhammedin aikalainen, joka nousi itse profeetaksi Muhammedin kuoleman j\xc3\xa4lkeen. Muhammedin kuoltua vuonna 632 useat heimot ryhtyiv\xc3\xa4t seuraamaan eri profeettoja, joista Sajah on ainoa tunnettu nainen. Sajah johti yht\xc3\xa4 Ridda-sotiin kuuluvaa kapinaa. My\xc3\xb6hemmin Sajah meni naimisiin profeetta Musailiman kanssa, jonka kanssa h\xc3\xa4n loi voimakkaan kapinallisen liittouman. Musailiman kuoltua Yamaman taistelussa vuonna 633 Sajah k\xc3\xa4\xc3\xa4ntyi islamin uskoon. My\xc3\xb6hemmin Sajahia ja Musailimaa on nimitetty islamilaisessa kirjallisuudessa valeprofeetoiksi.'